นินจา คริสติน่า

นินจา คริสติน่า สตูดิโออัลบั้มชุดแรก ของ คริสติน่า อากีล่าร์ วางจำหน่ายวันที่ 21 ธันวาคม พ.ศ. 2533 ภายใต้สังกัดจีเอ็มเอ็ม แกรมมี่ นักร้องหญิงแนวป๊อป-แดนซ์ คนแรกของประเทศไทย ที่ประสบความสำเร็จอย่างถล่มทลาย ทำยอดขายได้เกิน 1,000,000 ตลับ เป็นคนแรกของประเทศไทย ภายในระยะเวลาเพียง 6 สัปดาห์ เป็นอัลบั้มเปิดตัวศิลปินที่มียอดขายสูงสุดของแกรมมี่ โดยมียอดขายรวมทั้งประเทศสูงเฉียด 2 ล้านตลับ

**รายชื่อเพลง**
 หนังสือตัวหนา คือเพลงที่มีการปล่อยมิวสิควีดีโอออกมา

**ประวัติ**
นินจา สตูดิโออัลบั้มแรกของคริสติน่า อากีล่าร์ วางแผงเมื่อวันที่ 21 ธันวาคม พ.ศ. 2533  จีเอ็มเอ็ม แกรมมี่ พลิกวงการเพลงเมืองไทยด้วยการเปิดตัวศิลปินหน้าใหม่ที่มาพร้อมกับแนวเพลงเต้นรำป๊อปแด๊นซ์ ที่ไม่มีใครเคยทำมาก่อน แกรมมี่จึงเอาคริสติน่ามาประเดิม เปิดตลาดเพลงแดนซ์เมืองไทยเป็นคนแรกเมื่ออัลบั้มวางแผงไปได้ไม่นานยอดขายก็ทยานสู่สองแสนตลับและกระแสความนิยมก็เพิ่มขึ้นอย่างถล่มถลาย จนยอดขายอัลบั้มนี้ทะลุหนึ่งล้านตลับภายในเวลา 6 สัปดาห์ เป็นปรากฏการณ์ใหม่ของวงการเพลงไทยที่ยังไม่เคยมีนักร้องหญิงคนไหนทำยอดขายทะลุล้านตลับได้เลยแม้สักคน ทำให้ทางแกรมมี่ต้องเปลี่ยนปกอัลบั้มฉลองล้านตลับในเดือน มีนาคม พ.ศ. 2534 โดยยอดขายในอัลบั้มรวมแล้วสูงถึง 1.9 ล้านชุด สร้างสถิติอัลบั้มเปิดตัวศิลปินที่มียอดขายสูงที่สุด และยังเป็นอัลบั้มที่ขายดีเป็นอันดับ 2 ของแกรมมี่ในปี พ.ศ. 2533 อีกด้วย

**คอนเสิร์ต**
คอนเสิร์ต นินจาคริสติน่า คอนเสิร์ตครั้งแรกในชีวิตของ คริสติน่า อากีล่าร์ จัดขึ้นในวันที่ 22-23 กุมภาพันธ์ พ.ศ. 2534 ที่ MBK HALL เอ็มบีเคเซ็นเตอร์ ชั้น 7 เปิดขายบัตรที่ช็อปพูม่า สาขา มาบุญครอง ซึ่งวันจองบัตรมีคนมารอต่อคิวซื้อบัตรกันตั้งแต่ห้างยังไม่เปิด พอถึงเวลาเปิดทำการของห้าง แฟนเพลงที่มารอซื้อบัตรก็พร้อมใจกันพุ่งไปยังช็อปพูม่ากันอย่างชุลมุนผู้คนนับหลายพันเบียดกันไปเบียดกันมาจนเกิดเหตุการณ์กระจกร้านแตก และของในร้านหาย สร้างความเสียหายเป็นอย่างมากจนทำให้ต้องย้ายมาขายที่ลานจอดรถแทน โดยบัตรจำหน่ายหมดทุกที่นั่งในเวลาไม่ถึง 15 นาที ทำให้มีแฟนเพลงที่ต่างมารอคอยเรียกร้องอยากชมคอนเสิร์ตครั้งนี้เป็นจำนวนมาก ทางทีมงานจึงตัดสินใจเปิดขายบัตรรอบที่ 2 เป็นรอบสุดท้าย ซึ่งก็ยังไม่พอต่อความต้องการของแฟนเพลง ทางทีมงานจึงตัดสินใจติดต่อไปทางรายการโลกดนตรีเพื่อขอคิวให้คริสติน่าได้ขึ้นแสดงบนเวทีโลกดนตรีเป็นการปลอบใจสำหรับแฟนเพลงที่ซื้อบัตรคอนเสิร์ตไม่ทัน ให้มารับชมแบบฟรีในวันที่ 17 กุมภาพันธ์ พ.ศ. 2534 ณ ลานโลกดนตรี ททบ.5 สนามเป้า ซึ่งก็มีแฟนเพลงมารอชมการแสดงเป็นจำนวนมาก

**ยอดขาย**
อัลบั้ม นินจา สามารถทำยอดขายจากทั่วประเทศสูงถึง 1.9 ล้านตลับ และทำยอดขายแตะล้านตลับได้เป็นคนแรกของนักร้องหญิงเมืองไทย ภายในเวลาเพียง 6 สัปดาห์ (1 เดือนครึ่ง) สร้างสถิตินักร้องหญิงที่มียอดขายเกินล้านตลับเป็นคนแรกของประเทศไทย เป็นอัลบั้มเปิดตัวศิลปินที่มียอดขายสูงที่สุดอันดับ 1 ของแกรมมี่

**รางวัล**
 รางวัลดาวกระจายทองคำ เพื่อมอบเป็นเกียรติแก่คริสติน่า อากีล่าร์ที่เป็นนักร้องหญิงคนแรกที่สามารถทำยอดขายได้เกินล้านตลับ ณ ห้องแกรนด์บอลรูม โรงแรมแลนด์มาร์ค เมื่อเดือน มีนาคม พ.ศ. 2534 
*รางวัลโทรทัศน์ทองคำ ครั้งที่ 6 พ.ศ. 2534  สาขาเพลงและมิวสิควีดีโอยอดเยี่ยม จากเพลง เปล่าหรอกนะ

**ความสำเร็จ**
ถูกจัดอันดับเป็น Best Of The Year 1990 อัลบั้มที่ดีที่สุดอันดับ 2 ประจำปี 2533 โดย Gmm Superstar เมื่อวันที่ 20 พฤษจิกายน 2559 
*ถูกจัดอันดับเป็น 33 Best-Selling Alblums Of All Time 33 อันดับ อัลบั้มที่ขายดีที่สุดของแกรมมี่ อันดับที่ 11  (จาก33 อันดับ)โดย Gmm Superstar เมื่อวันที่ 29 เมษายน 2560 - ถูกจัดอันดับเป็น Best Female Alblums อัลบั้มที่ขายดีตลอดกาลของศิลปินหญิงแกรมมี่ อันดับที่ 6โดย Gmm Superstar เมื่อวันที่ 18 มิถุนายน 2560 - ถูกจัดอันดับเป็น The Best Of 100 ร้อยอันดับ อัลบั้มที่ดีที่สุดตลอดกาลของแกรมมี่ อันดับที่ 14โดย Gmm Superstar เมื่อวันที่ 25 ธันวาคม 2560 
*เป็นอัลบั้มBest Debut Alblum อัลบั้มเปิดตัวศิลปินด้วยยอดขายสูงสุดของแกรมมี่ (1.9ล้านตลับ) โดย Gmm Superstar 25 ธันวาคม 2561 
*ถูกจัดอันดับเป็น The Fastest Million Coppies Alblum อัลบั้มที่ล้านตลับเร็วที่สุด อันดับ 4(2เดือน) โดย Gmm Superstar เมื่อวันที่ 27 กุมภาพันธ์ 2563 

**ข้อมูลอัลบั้ม**
 Producer :  ชาตรี คงสุวรรณ- Executive Producer :  เรวัต พุทธินันทน์- Mix Down :  เรวัต พุทธินันทน์- Production Co-Ordinator : นิติพงษ์ ห่อนาค- ดูแลเนื้อเพลง :  ประชา พงศ์สุพัฒน์- Guitar Solo: โอม, ฉ่าย -  Rhythm Guitar : อ้อม-  Piano, Keyboard : ป้อม-  Drums : ALESIS SP1200- Sequencer Programmer:  โอม ฯลฯ- นักดนตรีรับเชิญ : เทวัญ ทรัพย์แสนยากร – Saxophone (เพลงร้อน)- ร้องเสียงประสาน :  แอม, ฉ่าย, แหม่ม- ซาวด์เอนจิเนียร์ :  ต่อ, วุฒิ, ตี๋น้อย- บันทึกเสียง :  ศรีสยาม สตูดิโอ, บัตเตอร์ฟลาย สตูดิโอ

**อ้างอิง**
หมวดหมู่:ผลงานเพลงป็อป
หมวดหมู่:อัลบั้มเพลงไทยสากล
หมวดหมู่:อัลบั้มเพลงของค่ายจีเอ็มเอ็ม แกรมมี่
หมวดหมู่:อัลบั้มเพลงไทยในปี พ.ศ. 2533
หมวดหมู่:อัลบั้มเพลงภาษาไทย
หมวดหมู่:อัลบั้มเพลงของคริสติน่า อากีล่าร์